15. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 84575 της 8 Σεπτ. 1959/23 Απρ.  1960 (ΦΕΚ Β' 165) Περί συμπληρώσεως της υπ' αριθ. 48171/21.9. 1957 κοινής αποφάσεως Υπουργών Εσωτερικών και Οικονομικών. Έχοντες υπ' όψιν : 1)Το άρθρ. 3 του από 8/13 Μαϊου 1957 Β.Δ/τος "περί ορισμού και διαρθρώσεως θέσεων προσωπικού των κατά το Ν.Δ. 3620/1956 νομαρχιακών ταμείων". 2)Την υπ' αριθ. 1178/20.6.1957 πράξιν του Υπουργικού Συμβουλίου, δι' ης παρεσχέθη η έγκρισις περί προσλήψεως παρ' εκάστω Νομαρχιακώ Ταμείω του εν άρθρ. 3 του προμνησθέντος Β.Δ/τος οριζομένου προσωπικού επί σχέσει εργασίας ιδιωτικού δικαίου. 3)Το γεγονός της διαθέσεως καθ' ομάδας νομών συγκροτημάτων αυτοκινήτου ρυμουλκού μετά ρυμουλκουμένου οχήματος απαιτούντος ειδικώς ησκημένον οδηγόν - χειριστήν, διά την αποζημίωσιν του οποίου δεν έχει προβλεφθή ανάλογον ημερομίσθιον εν τη ανωτέρω κοινή αποφάσει. 4)Ότι λόγω του ακανονίστου των ωρών εργασίας των εν λόγω οδηγών - χειριστών και της προσλήψεως αυτών προς εξυπηρέτησιν περιφερειών πλειόνων Νομαρχ. Ταμείων, τα της αποζημιώσεώς των δέον να τύχουν ειδικής ρυθμίσεως, αποφασίζομεν: 1.Συμπληρούμεν την παρ. 3 της υπ' αριθ. 48171/21.9.1957 αποφάσεως ημών υπό τον τίτλον ΑΠΟΔΟΧΑΙ ΠΡΟΣΩΠΙΚΟΎ (ΗΜΕΡΟΜΙΣΘΙΑ) και καθορίζομεν το ημερομίσθιον του οδηγού - Χειριστού συγκροτήματος ρυμουλκού αυτοκινήτου μετά ρυμουλκουμένου οχήματος εις δραχ. 130. 2.Ορίζομεν όπως εις τους εξερχομένους της περιφερείας του διορίσαντος Νομαρχ. Ταμείου, προς εκτέλεσιν υπηρεσίας ανωτέρω οδηγούς - χειριστάς παρέχεται δι' εκάστην ημέραν εργασίας μετά διανυκτερεύσεως, πρόσθετος αποζημίωσις δρχ. 30. Ούτοι δεν δικαιούνται οιασδήποτε ετέρας εκτός έδρας αποζημιώσεως. 3.Η παρούσα ισχύει από 1ης Σεπτ. 1959. 